
Szám: 123-530/2026.
Nyilvános ülésen tárgyalandó!
Napirend száma:…….
Képviselő-testület
2026. szeptember 3-i ülésére
Tárgy: Javaslat az Afrikáért Alapítvány Magyarország támogatására
Tisztelt Képviselő-testület!
I. Előzmények

Az Afrikáért Alapítvány Magyarország - Nemzetközi Fejlesztési és Humanitárius Szervezet (a továbbiakban: Alapítvány, székhely: 1188 Budapest, Póth Irén utca 26/A.; nyilvántartási szám: 13-01-0002253) kuratóriumának elnöke egyedi támogatási kérelmet nyújtott be (2. melléklet). Kérelmében előadta, hogy az Alapítvány a X. Zuglói Jótékonysági Gasztrofesztivál és Rendvédelmi Nap elnevezésű rendezvényen afrikai programokkal és afrikai ételkóstolóval szeretne részt venni. A fenti program célja az afrikai kultúrák és gasztronómiai hagyományok bemutatása, a résztvevők kulturális ismereteinek bővítése, valamint a közösségi élmény és a társadalmi érzékenyítés erősítése. 

Az Alapítvány rendezvényének megvalósításához Budapest Főváros XIV. Kerület Zugló Önkormányzata anyagi támogatását kéri. A kért támogatás összege 450 000 forint, amelyet a program közvetlen költségeire, alapanyag beszerzésre, ételkészítéshez szükséges eszközökre, a program megvalósításához kapcsolódó szolgáltatásokra szeretnék felhasználni.
II. Vélemények

Az alapítványok támogatása a Magyarország helyi önkormányzatairól szóló 2011. évi CLXXXIX. törvény 42. § 4. pontja alapján a Képviselő-testület kizárólagos hatáskörébe tartozik.
A támogatás nyújtására irányadó jogszabályok elsősorban az államháztartásról szóló 2011. évi CXCV. törvény, valamint Budapest Főváros XIV. Kerület Zugló Önkormányzata Képviselő-testületének az önkormányzat által az államháztartáson kívülre nyújtott forrás átadásáról és államháztartáson kívüli forrás átvételéről szóló 6/2015. (III. 3.) önkormányzati rendelete.
A fedezet a Népjóléti Bizottság kerete terhére biztosítható.
Kérjük a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjék!
A Gazdasági Főosztály véleménye: Észrevételt nem tesz.
A Jogi Főosztály véleménye: Az előterjesztésben közölt adatok és egyéb információk alapján az előterjesztéshez jogi észrevételt nem tesz.

III. Bizottsági vélemények:

Az előterjesztést a Népjóléti Bizottság tárgyalja. 
IV. Döntési javaslat
Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. mellékletét képező határozati javaslatot.
A határozati javaslat elfogadásához a Magyarország helyi önkormányzatairól szóló 2011. évi CLXXXIX. törvény 47. § (1)-(2) bekezdései, valamint az 50. §-a alapján egyszerű többség szükséges.

Budapest, 2026. augusztus 25.
                           Rózsa András                                                       Tóth Attila
                           polgármester                                                         elnök
	
	 


Az előterjesztést készítette: 

Fábis Laura civil kapcsolati referens

Mellékletek:

1.  melléklet: Határozati javaslat

2.  melléklet: Afrikáért Alapítvány Magyarország támogatási kérelme és mellékletei
3.  melléklet: Afrikáért Alapítvány Magyarország közhiteles adatai
4.  melléklet: Támogatási szerződés tervezet
1. melléklet a 123-530/2026 előterjesztéshez

Budapest Főváros XIV. Kerület Zugló Önkormányzata Képviselő-testülete
……./2026. (IX. 3.) önkormányzati határozata
az Afrikáért Alapítvány Magyarország támogatásáról
1. Budapest Főváros XIV. Kerület Zugló Önkormányzata Képviselő-testülete úgy dönt, hogy az Afrikáért Alapítvány Magyarország - Nemzetközi Fejlesztési és Humanitárius Szervezet részére (székhely: 1188 Budapest, Póth Irén utca 26/A.; nyilvántartási szám: 13-01-0002253) 450 000 forint vissza nem térítendő támogatást nyújt a Népjóléti Bizottság kerete terhére.
2. A Képviselő-testület felkéri a Polgármestert, hogy az előterjesztés 4. melléklete szerinti tartalommal kösse meg a támogatási szerződést. 
Határidő: támogatási szerződés aláírására a döntéstől számított 30 nap
Felelős: Rózsa András polgármester (Polgármesteri Kabinet útján)

